User:Brintha balan/sandbox

அண்டர்சன் தொடக்கக் கல்லூரி

வரலாறு

1984 ஆண்டில் தொடங்கப்பட்ட அண்டர்சன் தொடக்கக் கல்லுரி 34 ஆண்டுகளாக அங் மோ கியோ பகுதியில் செயல்பட்டுவருகின்றது. சிங்கப்பூரில் ஆக சிறந்த கல்லுரிகளில் ஒன்றாகத் திகழும் அண்டர்சன் தொடக்கக் கல்லூரி, சிங்கப்பூரில் தொடங்கப்பட்ட 11வது தொடக்கக் கல்லூரியாகும். Non Mihi Solum என்ற முழக்க வரியைக் கொண்டது இப்பள்ளி. இதற்குப் பொருள் “நான் எனக்காக மட்டும் இல்லை’’ என்பதாகும். அதாவது இந்தப் பள்ளி மாணவர்கள் சுய நலவாதிகளாக இல்லாமல் குடும்பத்தினர்கள், நண்பர்கள் மற்றும் சமுதாயத்திற்கு, நாட்டிற்கு ஏதோ ஒரு வகையில் உதவி புரிய வேண்டும் என்பதாகும். இக்கல்லூரியில் இந்த முழக்கவரி மாணவர்களுக்குக் கற்பிக்கப்படும் ஒரு முக்கியக் கூறு எனலாம்.

தற்போது இக்கல்லுரி பள்ளி முதல்வர் குமாரி தே லாய் லிங் அவர்களின் தலைமையில் சிறப்பாகச் செயல்பட்டு வருகின்றது.

இக்கல்லுரியின் முக்கிய நோக்கம்

ஆர்வமிக்க மாணவர்கள், துணிச்சல்மிக்க சிந்தனையாளர்கள் மற்றும் தலைமைத்துவ பண்புகள் நிறைந்த மாணவர்களை உருவாக்குதல் ஆகும். இந்த இலக்கை அடைவதற்கு 160 ஆசிரியர்கள் கடுமையாக உழைத்து வருகின்றனர்.

கல்வித் தேர்ச்சி

அண்டர்சன் தொடக்கக் கல்லுரியில் பயிலும் மாணவர்கள் A நிலைத் தேர்வில் சிறந்த கல்வித் தேர்ச்சி அடைவது இந்த கல்லுரியின் சிறப்பாகும். இன்று இக்கல்லூரியில் படித்த முன்னாள் மாணவர்கள் பலர் பல்வேறு துறைகளில் தற்போது சிறந்து விளங்கி வருகிறார்கள்.

இணைப்பாட நடவடிக்கைகள்

அண்டர்சன் தொடக்கக் கல்லுரி கல்விக்கும், இணைப்பாட நடவடிக்கைகளுக்கும் சம நிலையில் முக்கியத்துவம் அளிக்கிறது. தற்போது இக்கல்லுரியில் 32 இணைப்பாட நடவடிக்கைகள் மாணவர்களுக்கு வழங்கப்படுகின்றன. அவற்றில் நன்கு புகழ் பெற்ற ஒன்று தமிழ் மொழி மன்றம் ஆகும். 1998 லிருந்து இன்றுவரை இரு ஆண்டுகளுக்கு ஒரு முறை நடத்தப்படும் கலை நிகழ்ச்சியான அக்னி கலைநிகழ்ச்சி மிகவும் புகழ் பெற்ற ஒன்றாகும். இந்த நிகழ்ச்சியில் தமிழ் மாணவர்கள் ஒன்று கூடி மற்றக் கல்லூரி மாணவர்களுக்கு இடையே பாட்டு, நடனம் மற்றும் நாடகம் போன்ற போட்டிகளை நடத்துவார்கள். மேலும் தங்களது சொந்த திறன்களையும் மேடையேற்றி வெளிப்படுத்துவார்கள். மேலும் மற்றக் கல்லுரிகள் ஏற்பாடு செய்யும் போட்டிகளில் ஆர்வமாக கலந்துகொண்டு பற்பல சாதனைகளைப் படைத்துள்ளார்கள் இக்கல்லூரி தமிழ்மன்ற மாணவர்கள். அவற்றில் பெருமைக்குரிய ஒன்று விவாதப் போட்டியாகும். கடந்த நான்கு வருடங்களாக (2013-2016) விவாதப்போட்டியின் வெற்றிக் கோப்பையை வென்று சாதனை படைத்திருக்கிறார்கள் என்பது குறிப்பிடத்தக்கது.

-	பிருந்தா & காமாட்சி அண்டர்சன் தொடக்கக் கல்லூரி